《建炎丞相成国吕忠穆公退老堂 其一》
宋代·赵思诚

抗章恳避公槐位，卜筑千岩紫翠间。园锁幽深似仙境，堂开华丽远尘寰。

貂冠虎骑荣新宠，云阁琼台许暂闲。帷幄谋谟待元老，未容高蹈占东山。

作者简介：赵思诚（？～一一四七），密州诸城（今属山东）人。挺之子。高宗绍兴三年（一一三三），试中书舍人，寻提举江州太平观（《建炎以来系年要录》卷六二、六三）。四年，起知台州（同上书卷七九）。十七年卒（同上书卷一五六）。今录诗二首。